ai4bharat/Pralekha huggingface dataset:
ఆర్థిక మంత్రిత్వ శాఖ
జమ్మూలో 145 మంది లబ్ధిదారులకు రూ.306 కోట్ల విలువ చేసే రుణ మంజూరు లేఖలను అందజేసిన కేంద్ర ఆర్థిక మంత్రి శ్రీమతి నిర్మలా సీతారామన్
- మహిళా పారిశ్రామికవేత్తలు, హోటల్ & టూర్ మరియు టూరిజం పరిశ్రమ కోసం కొత్త పథకాలను ప్రారంభించిన ఆర్థిక మంత్రి
కేంద్ర ఆర్థిక మరియు కార్పొరేట్ వ్యవహారాల మంత్రి శ్రీమతి నిర్మలా సీతారామన్ తన రెండో రోజు జమ్మూ & కాశ్మీర్ పర్యటనలో భాగంగా 145 మంది లబ్ధిదారులకు రూ.306 కోట్ల రూపాయల విలువ చేసే రుణ మంజూరు లేఖలను అందజేశారు. ప్రధాన మంత్రి ఉపాధి కల్పన కార్యక్రమం , ముద్ర పథకం, మహిళ స్వయం-సహాయ సమూహాలు , జాయింట్-లయబిలిటీ గ్రూప్లు  వంటి వివిధ రుణ సంబంధిత పథకాల కింద రుణ మంజూరు లేఖలను అందజేశారు. వివిధ బ్యాంకుల నుంచి ఆయా పథకాల కింద ఈ రుణ మంజూరు లేఖలను అందజేశారు. జమ్మూ & కాశ్మీర్ కోసం అనేక కొత్త పథకాలు మరియు కార్యక్రమాలను కూడా ఆర్థిక మంత్రి ప్రకటించారు. ఇందులో జే అండ్ కే బ్యాంక్ యొక్క తేజస్విని & హౌసాల పథకాలు, పంజాబ్ నేషనల్ బ్యాంక్  శిఖర్ & షికార పథకాలు మరియు రూ.200 కోట్లతో కూడి సిడ్బి క్లస్టర్ డెవలప్మెంట్ ఫండ్, తేజస్విని పథకం ఆర్థిక సహాయం అందించడంపై దృష్టి సారిస్తుంది. ఇది వ్యాపారం ప్రారంభించడానికి గాను 18-35 సంవత్సరాల మధ్య ఉన్న బాలికలకు రూ.5 లక్షల ఆర్ధిక సహాయాన్ని అందిస్తుంది. శిఖర్ పథకం హోటల్, టూర్ & టూరిజం పరిశ్రమలోని వారికి రూ.2 కోట్ల వరకు వరకు అవసరమైన రుణ సహాయం అందిస్తుంది. శిఖరా పథకం కాశ్మీర్ లోయలో అందించే వివిధ రకాల శిఖరాల కొనుగోలు/ మరమ్మత్తు కోసం రూ.15 లక్షల వరకు ఆర్థిక సహాయాన్ని అందించడానికి సంబంధించినది. శ్రీమతి సీతారామన్ షోపియాన్ & బారాముల వద్ద గ్రామీణ స్వయం ఉపాధి శిక్షణా సంస్థల  భవనానికి శంకుస్థాపన చేశారు. రియాసి జిల్లాలోని సలాల్, బగ్గా & బుధాన్లలో జమ్ము కాశ్మీర్ బ్యాంక్ శాఖలను ప్రారంభించారు. నాబార్డ్ ఆధ్వర్యంలో
5 ఎఫ్పీఓలకు రిజిస్ట్రేషన్ సర్టిఫికెట్లు అందజేయడంతోపాటు ఆశా ఎస్హెచ్జీలరే రూరల్ మార్ట్ మంజూరు పత్రాన్ని అందజేశారు.
శ్రీమతి నిర్మలా సీతారామన్ జమ్మూ యూనివర్శిటీలోని జనరల్ జోరావర్ సింగ్ ఆడిటోరియం కాంప్లెక్స్లో జమ్మూ & కాశ్మీర్ యూనియన్ టెరిటరీ  బ్యాంకర్స్ కమిటీ నిర్వహించిన వివిధ కార్యక్రమాలకు హాజరయ్యారు. ఈ కార్యక్రమాలలో జమ్మూ & కాశ్మీర్ లెఫ్టినెంట్ గవర్నర్ శ్రీ మనోజ్ సిన్హాతో పాటు భారత ప్రభుత్వ ఆర్థిక సేవల శాఖకు చెందిన పలువురు సీనియర్ అధికారులు మరియు జమ్మూ & కాశ్మీర్ అడ్మినిస్ట్రేషన్ సీనియర్ అధికారులు పాల్గొన్నారు. జమ్మూ & కాశ్మీర్ చీఫ్ సెక్రటరీ స్వాగతోపన్యాసం చేశారు. ఈ ప్రాంతం యొక్క ఆర్థిక అభివృద్ధికి యూటీ పరిపాలన యంత్రాంగం చేస్తున్న ప్రయత్నాల గురించి సభకు వివరించారు. కేంద్ర పాలిత ప్రాంతమైన జమ్మూ & కాశ్మీర్ విషయమై తన నిబద్ధతను చాటుతూ నాబార్డ్ 2020-21 ఆర్థిక సంవత్సరానికి గాను రూరల్ ఇన్ఫ్రాస్ట్రక్చర్ డెవలప్మెంట్ ఫండ్  కేటాయింపును పెంచింది. దీనిని రూ. 787 కోట్ల నుంచి రూ. 1,500 కోట్లకు పెంచినట్టుగా ప్రకటించింది. వేగవంతమైన ఆర్థిక వృద్ధి కోసం గ్రామీణ మౌలిక సదుపాయాల కల్పనకు ఇది సహాయపడుతుంది. ఆర్థిక వృద్ధిని మరింత వేగవంతం చేయడానికి, బ్యాంకులు జమ్మూ
& కాశ్మీర్లో తమ గ్రౌండ్ లెవల్ క్రెడిట్ స్థాయిని ప్రస్తుత ఆర్థిక సంవత్సరంలో మునుపటి సంవత్సరం స్థాయి రూ.14,735 కోట్ల నుంచి రూ. 16,000 కోట్లకు పెంచనున్నాయి. జే&కే బ్యాంక్, ఎస్బీఐ, పీఎన్బీ, జే&కే గ్రామీణ బ్యాంక్ మరియు నాబార్డ్ల నుండి రుణం పొంది ఆయా లబ్ధిదారులు ఏర్పాటు చేసిన అనేక సంస్థలను ఆర్థిక మంత్రి సందర్శించారు. ఈ సందర్భంగా శ్రీమతి సీతారామన్ లబ్ధిదారులతో సంభాషించారు.వారి వ్యవస్థాపక ప్రయాణంలో బ్యాంక్ క్రెడిట్ చేసిన పరివర్తన ప్రభావాన్ని గురించి అడిగి తెలుసుకున్నారు. పారిశ్రామికవేత్తలు తయారు చేసే ఉత్పత్తులపై ఆర్థిక మంత్రి కూడా ఆసక్తి కనబరిచారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19: అపోహలు, వాస్తవాలు
- భారత్లో గడువు ముగిసిన వ్యాక్సిన్లిస్తున్నారన్న మీడియా నివేదికలు సత్యదూరం, తప్పుదారి పట్టించేవి
- సీడీఎస్సీఓ గతంలో కోవాక్సిన్, కోవిషీల్డ్ వ్యాక్సిన్ల షెల్ఫ్ జీవిత కాలాన్ని వరుసగా 12 నెలలు, 9 నెలలకు పొడిగించడానికి ఆమోదించింది
భారతదేశంలో జాతీయ కోవిడ్-19 టీకా కార్యక్రమం కింద గడువు తీరిన వ్యాక్సిన్లను ఇస్తున్నారని ఆరోపిస్తూ కొన్ని మీడియాల్లో కథనాలు వచ్చాయి. ఇది సత్యదూరం మరియు తప్పుదారి పట్టించేది. అసంపూర్ణ సమాచారం ఆధారంగా ఇలాంటి కథనాలు వెలుగులోకి వస్తున్నాయి. 'సెంట్రల్ డ్రగ్స్ స్టాండర్డ్ కంట్రోల్ ఆర్గనైజేషన్'  25 అక్టోబర్ 2021న.. మెస్సర్స్ భారత్ బయోటెక్ ఇంటర్నేషనల్ లిమిటెడ్ అందించిన లేక నెం: బీబీఐఎల్/ ఆర్ఏ/21/567కి ప్రతిస్పందనగా కోవ్యాక్సిన్  షెల్ఫ్ జీవితాన్ని పొడిగించడానికి ఆమోదించింది. ఈ వ్యాక్సిన్స్ జీవిత కాలాన్ని 9 నెలల నుండి 12 నెలల వరకు. అదేవిధంగా, కోవిషీల్డ్ యొక్క షెల్ఫ్ జీవితాన్ని జాతీయ రెగ్యులేటర్ 22 ఫిబ్రవరి 2021న 6 నెలల నుండి 9 నెలలకు పొడిగించింది. టీకా తయారీదారులు అందించిన స్థిరత్వ అధ్యయన డేటా యొక్క సమగ్ర విశ్లేషణ మరియు పరిశీలన ఆధారంగా నేషనల్ రెగ్యులేటర్ ద్వారా వ్యాక్సిన్ల షెల్ఫ్ జీవితాన్ని పొడిగించారు.
రైల్వే మంత్రిత్వ శాఖ
రైల్వే రంగంలో భారత-జర్మనీల మధ్య అవగాహన ఒప్పందానికి కేంద్ర మంత్రిమండలి ఆమోదం
రైల్వే రంగంలో సాంకేతిక సహకారంపై భారత ప్రభుత్వంలో భాగమైన రైల్వే మంత్రిత్వ శాఖ, జర్మనీకి చెందిన ‘డిబి ఇంజనీరింగ్ అండ్ కన్సల్టింగ్ జీఎంబీహెచ్’ల మధ్య కుదిరిన అవగాహన ఒప్పందం గురించి సంబంధిత అధికారులు ఇవాళ ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రిమండలికి నివేదించారు. ఈ అవగాహన ఒప్పందంపై 2020 ఫిబ్రవరిలో సంతకాలు పూర్తయ్యాయి.
వివరాలు:
రైల్వే రంగంలో సాంకేతిక సహకారం కోసం కుదుర్చుకున్న ఈ అవగాహన ఒప్పందం ప్రకారం... దిగువ పేర్కొన్న అంశాల్లో పరస్పర సహకారానికి వీలుంటుంది:
- సరకు రవాణా కార్యకలాపాలు ,
- ప్రయాణ కార్యకలాపాలు ,
- మౌలిక సదుపాయాల కల్పన, నిర్వహణ,
- ఆధునిక, స్పర్థాత్మక రైల్వే వ్యవస్థ అభివృద్ధి ,
- రైల్వే కార్యకలాపాలు, విపణి-విక్రయాలు, పాలన వ్యవహారాల కోసం సమాచార సాంకేతిక పరిష్కారాలు,
- ముందుచూపుగల నిర్వహణ కార్యకలాపాలు,
- ప్రైవేటు రైళ్ల నిర్వహణ కార్యకలాపాలు,
- ఉభయపక్షాల మధ్య లిఖితపూర్వక పరస్పర అంగీకారానికి అనుగుణంగా ఇతరత్ర అంశాల్లో సహకారం.
నేపథ్యం:
రైల్వే రంగంలో సాంకేతిక సహకారం కోసం వివిధ విదేశీ ప్రభుత్వాలు, జాతీయ రైల్వే సంస్థలతో అవగాహన ఒప్పందాలు /సహకార ఒడంబడికలు /పాలన ఒప్పందాలు  సంయుక్త ఆసక్తి వ్యక్తీకరణ తీర్మానాలు  తదితరాలపై రైల్వే మంత్రిత్వశాఖ సంతకాలు చేసింది. ఈ మేరకు హైస్పీడ్ రైళ్లు, ప్రస్తుత మార్గాల అభివృద్ధి, అంతర్జాతీయ స్థాయి స్టేషన్ల నిర్మాణం, భారీ నిర్వహణ కార్యకలాపాలు, రైల్వే మౌలిక సదుపాయాల ఆధునికీకరణవంటి ఎంపిక చేసిన పలు రంగాల్లో ఉభయపక్షాలూ పరస్పరం సహకరించుకుంటాయి.
హోం మంత్రిత్వ శాఖ
సింగిల్ బ్రాండ్, మల్టీ బ్రాండ్ మాల్స్ తప్ప కొన్ని రకాల దుకాణాలు తెరిచేందుకు అనుమతించాలని రాష్ర్టప్రభుత్వాలు/ కేంద్రపాలిత ప్రాంతాలకు హోం మంత్రిత్వ శాఖ ఆదేశం
లాక్ డౌన్ ఆంక్షల సడలింపు హాట్ స్పాట్ లు/ కట్టడి జోన్లకు వర్తించదు
కేంద్ర హోం మంత్రిత్వ శాఖ హాట్ స్పాట్ లు/ కట్టడి జోన్ లు మినహా ఇతర ప్రాంతాల్లో కొన్ని రకాల కార్యకలాపాలను అనుమతిస్తూ 2020 ఏప్రిల్ 15వ తేదీన కోవిడ్-19పై పోరాటానికి సవరించిన ఏకీకృత మార్గదర్శకాలు జారీ చేసింది.

వాణిజ్య, ప్రైవేట్ సంస్థల విభాగంలో సడలింపులు ఇస్తూ అన్ని రాష్ట్రప్రభుత్వాలు/ కేంద్రపాలిత ప్రాంతాలకు ఎంహెచ్ఏ జారీ చేసిన ఉత్తర్వుల ప్రకారం ఆయా రాష్ర్టాలు/ కేంద్రపాలిత ప్రాంతాలకు చెందిన దుకాణాలు, వాణిజ్య సంస్థల చట్టాల కిందకు వచ్చే నివాస గృహ సముదాయాల్లోని దుకాణాలు సహా జనావాస ప్రాంతాల్లోని దుకాణాలు తెరిచేందుకు అనుమతించవచ్చు.
మునిసిపాలిటీలు, మునిసిపల్ కార్పొరేషన్ల పరిధిలోకి వచ్చేవి మినహా అన్ని మార్కెట్ సముదాయాల్లోని దుకాణాలు తెరిచేందుకు అనుమతించవచ్చు. అయితే ఏ ప్రదేశంలోనూ సింగిల్ బ్రాండ్, మల్టీ బ్రాండ్ మాల్స్ లోని దుకాణాలకు మాత్రం అనుమతి ఇవ్వకూడదు.
నిబంధనలకు అనుగుణంగా తెరిచే దుకాణాలేవైనా 50 శాతం పనివారితో మాత్రమే పని చేయాలి. అందరూ మాస్క్ లు ధరించడం, సామాజిక దూరం నిబంధనలు పాటించడం తప్పనిసరి. ఈ సడలింపులేవీ హాట్ స్పాట్ లు, కట్టడిజోన్లకు వర్తించవు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
చేతితో నేసిన ఖాదీ జాతీయ జెండాలు
భారత జాతీయ పతాకం నియమావళి-2002ను 30.12.2021 నాటి ఆదేశం 02/01/2020- పబ్లిక్  ద్వారా కేంద్ర హోం వ్యవహారాల మంత్రిత్వ శాఖ సవరించింది. “భారతదేశ జాతీయ జెండాను చేతితో లేదా యంత్రంతో తయారు చేయాలి. పత్తి/పాలిస్టర్/ఉన్ని/పట్టుతో రూపొందించాలి” అని సవరించింది.
అధికారిక కార్యక్రమాల్లో జాతీయ జెండా ప్రదర్శన మార్గదర్శకాల ప్రకారం, “భారత ప్రమాణాల సంస్థ  నిర్దేశించిన ప్రమాణాలకు అనుగుణంగా, ఆ సంస్థ ప్రామాణిక గుర్తు ఉన్న పతాకాలను మాత్రమే అన్ని అధికారిక కార్యక్రమాల్లో ఉపయోగించాలి".
షాజహాన్పూర్లోని ఆర్డినెన్స్ క్లోథింగ్ ఫ్యాక్టరీలో తయారైన పట్టు జెండాను ఆగస్టు 15న ఎర్రకోటపై ఆవిష్కరిస్తారు. భారత జాతీయ పతాకం నియమావళికి అనుగుణంగా ఈ జెండా తయారవుతుంది.
ప్రజా/ప్రభుత్వ శాఖల కోసం, ఇండియన్ స్టాండర్డ్-I  జాతీయ జెండాను తయారు చేయడానికి మొత్తం 4 ఖాదీ సంస్థలకు బీఐఎస్ అనుమతి ఉంది. ఐఎస్-I జాతీయ పతాకాలను ఉత్పత్తి చేసే ఖాదీ సంస్థల పేర్లు ఇవి:
- కర్ణాటక ఖాదీ గ్రామోద్యోగ్ స్మౌక్త సంఘ్ సమాఖ్య, హుబ్లీ, కర్ణాటక
- మధ్య భారత్ ఖాదీ సంఘ్, గ్వాలియర్, మధ్యప్రదేశ్
- ఖాదీ డైర్స్ అండ్ ప్రింటర్స్, బొరివలి, మహారాష్ట్ర
- ధార్వాడ్ తాలూకా గరగ్ క్షేత్రీయ సేవ సంఘం, కర్ణాటక
కేంద్ర సూక్ష్మ, చిన్న & మధ్యతరహా పరిశ్రమల శాఖ సహాయ మంత్రి శ్రీ భాను ప్రతాప్ సింగ్ వర్మ ఇవాళ రాజ్యసభకు లిఖితపూర్వక సమాధానం రూపంలో ఈ సమాచారాన్ని అందించారు.
యు పి ఎస్ సి
యుపీఎస్సీ ద్వారా అక్టోబర్, 2021 నెలలో ఖరారు చేయబడిన రిక్రూట్మెంట్ ఫలితాలు
యూనియన్ పబ్లిక్ సర్వీస్ కమిషన్  ద్వారా అక్టోబర్, 2021 నెలలో కింది రిక్రూట్మెంట్ ఫలితాలు ఖరారు చేయబడ్డాయి. సిఫార్సు చేసిన అభ్యర్థులకు ఆయా వివరాలు వ్యక్తిగతంగా.. పోస్ట్ ద్వారా సమాచారం అందించబడింది.
పూర్తి జాబితా కోసం క్లిక్ చేయండి.
నౌకారవాణా మంత్రిత్వ శాఖ
భారత్-ఇరాన్లోని చాబహార్ నౌకాశ్రయం మధ్య సరకు రవాణాపై 40 శాతం రాయితీ మరో ఏడాది పొడిగింపు
భారత్లోని జేఎన్పీటీ, దీన్దయాళ్ పోర్టుల ద్వారా, ఇరాన్లోని షాహిద్ బెహెష్తి నౌకాశ్రయానికి ఎగుమతి/దిగుమతి చేసిన సరకుకు రాయితీ వర్తింపు
సముద్ర మార్గంలో సరకు రవాణా, నౌకా సంబంధిత రుసుముల్లో ప్రస్తుతమున్న 40 రాయితీని కేంద్ర నౌకారవాణా మంత్రిత్వ శాఖ మరో ఏడాది పాటు పొడిగించింది. భారత్లోని జవహర్లాల్ నెహ్రూ పోర్టు, దీన్దయాళ్ పోర్టు ద్వారా, ఇరాన్లోని చాబహార్లో ఉన్న షాహిద్ బెహెష్తి నౌకాశ్రయానికి ఎగుమతి/దిగుమతి చేసిన సరకుకు ఈ రాయితీ వర్తిస్తుంది.
కనీసం 50 టీఈయూలు లేదా 5000 మెట్రిక్ టన్నుల సరకు ఎగుమతి/దిగుమతి అయితేనే, నౌకా సంబంధ ఛార్జీల్లో రాయితీ వర్తిస్తుంది.
ఈ నౌకాశ్రయాలు, ఇండియన్ పోర్ట్స్ గ్లోబల్ లిమిటెడ్తో కలిసి ఒక ప్రామాణిక కార్యాచరణ విధానాన్ని రూపొందించుకుంటాయి. తద్వారా, బెహెష్తి నౌకాశ్రయం వద్ద ఎగుమతి/దిగుమతి అయిన సరకుకు రాయితీ వర్తించేలా చూసుకుంటాయి.
చాబహార్ నౌకాశ్రయం ద్వారా వాణిజ్యాన్ని ప్రోత్సహించడం ఈ రాయితీ ఉద్దేశం. జవహర్లాల్ నెహ్రూ పోర్టు, దీన్దయాళ్ పోర్టు ద్వారా, చాబహార్ నౌకాశ్రయానికి ఎగుమతులు/దిగుమతులకు ఈ రాయితీ ఉత్ర్పేరకంగా పనిచేస్తుంది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 177.70 కోట్లకుపైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 14.45 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,77,70,82,070
|
|
అందుబాటులోని నిల్వలు
|
|
14,45,44,751
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 177.70 కోట్లకుపైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 14.45 కోట్లకుపైగా  నిల్వలు అందుబాటులో ఉన్నాయి.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
మెగా సైన్స్ ఫెస్టివల్ ఐఐఎస్ఎఫ్ 2020లో సైన్స్ ను వర్చువల్ గా అనుభవంలోకి తెచ్చుకోండి
ఐఐఎస్ఎఫ్ 2020 కార్యక్రమాల ద్వారా విద్యార్థలకు ప్రయోజనం : డాక్టర్ రంజనా అగర్వాల్
ఐఐఎస్ఎఫ్ పరిశోధకులను కాలం, సరిహద్దుల ఆవలకు నడుపుతుంది : శ్రీ జయంత్ సహస్రబుధే
ఉత్సుకతను కలిగించే పలు అంశాలు ప్రస్తుత మహమ్మారి కాలంలో నిలిచిపోయినా సైన్స్, టెక్నాలజీ మాత్రం ఉన్నతంగానే నిలిచాయి. వర్చువల్ అనుభవం కలిగించనున్న ఇండియా ఇంటర్నేషనల్ సైన్స్ ఫెస్టివల్  2020 అలాంటి సజీవ ఉదాహరణల్లో ఒకటి. “విద్యార్థులను వర్చువల్ టూర్ కి తీసుకువె ళ్ల గల 3డి ఎగ్జిబిషన్లు, వర్చువల్ కార్యక్రమాలు, గోష్ఠులు, ఉపన్యాసాలు, ఇంకా ఎన్నో ఇందులో ఉన్నాయి. మొత్తం 41 కార్యక్రమాలు జరగబోతున్నాయి. అందరికీ ఆహ్వానం” అని డాక్టర్ సిఎస్ఐఆర్-నేషనల్ ఇన్ స్టిట్యూట్ ఆఫ్ సైన్స్, టెక్నాలజీ, డెవలప్ మెంట్ స్టడీస్  డైరెక్టర్ రంజనా అగర్వాల్ ప్రకటించారు. వైఎంసిఏలోని జెసి బోస్ యూనివర్శిటీ ఆఫ్ సైన్స్ అండ్ టెక్నాలజీ వద్ద ఆమె మాట్లాడారు. విజ్ఞానభారతి  సంస్థతో కలిసి ఈ విశ్వవిద్యాలయం ఐఐఎస్ఎఫ్ ముందస్తు వివరాల ప్రకటన కార్యక్రమం నిర్వహించింది. 2020 డిసెంబర్ 22-25 తేదీల మధ్యన ఐఐఎస్ఎఫ్ జరుగనుంది.
ఐఐఎస్ఎఫ్ 2020 నిర్వహణలో సిఎస్ఐఆర్-నిస్టాడ్స్, న్యూఢిల్లీ నోడల్ సంస్థగా ఉంది. సైన్స్ అండ్ టెక్నాలజీ శాఖ, శాస్ర్తీయ, పారిశ్రామిక పరిశోధన మండలి , భూశాస్ర్తాల మంత్రిత్వ శాఖ, ఆరోగ్యం-కుటుంబ సంక్షేమ మంత్రిత్వ శాఖ, బయో టెక్నాలజీ శాఖ  ఈ కార్యక్రమం ఉమ్మడిగా నిర్వహిస్తున్నాయి.
ఐఐఎస్ఎఫ్ సందర్భంగా నిర్వహిస్తున్న వివిధ కార్యక్రమాలు, వాటి పరిధి గురించి డాక్టర్ అగర్వాల్ వివరించారు. వాస్తవ శాస్ర్తీయ కార్యకలాపాలు, పరిశోధనలను ఏ మాత్రం మిస్ కాకుండా తమ ఇళ్లలో కూచునే అనుభవంలోకి తెచ్చుకోవడం ద్వారా విద్యార్థులు అధికంగా లాభపడవచ్చునని ఆమె అన్నారు.
“కరోనా మహమ్మారి ప్రవేశించినప్పుడు అది కొద్ది నెలల వ్యవధిలో తుడిచిపెట్టుకుపోతుందని, గత ఏడాది వలెనే ఈ కార్యక్రమం నిర్వహించగలమని ఆలోచించాం. కాని అది సాధ్యం కాదని సెప్టెంబరు కల్లా తేలిపోయింది. అందుకే వర్చువల్ వేదికలపై దీన్ని నిర్వహించాలని మేం భావించాం” అని విభా జాతీయ నిర్వాహక కార్యదర్శి శ్రీ జయంత్ సహస్రబుధే అన్నారు. కాలం, సరిహద్దు పరిధులు దాటి ప్రపంచ, ప్రవాస భారత పరిశోధకులు, విద్యావేత్తలను కూడా ఐఐఎస్ఎఫ్ లో భాగస్వాములను చేస్తున్నామని ఆయన వివరించారు. కరోనా సమయంలో కూడా ఈ కార్యక్రమంలో జరుగనున్న కార్యక్రమాల సంఖ్య పెరిగిందని, ఒక దాని వెంట మరొకటిగా ఈ ఫెస్టివల్స్ నిర్వహించే ప్రణాళిక కూడా ఉన్నదని ఆయన చెప్పారు.
ప్రస్తుతం నెలకొన్న వాతావరణలో ఈ మెగా ఫెస్టివల్ నిర్వహిస్తున్నందుకు సిఎస్ఐఆర్-నిస్టాడ్స్, విజ్ఞాన భారతి, వివిధ మంత్రిత్వ శాఖల కృషిని విశ్వవిద్యాలయం వైస్ చాన్సలర్ ప్రొఫెసర్ దినేష్ కుమార్ ప్రశంసించి అభినందించారు.
ఐఐఎస్ఎఫ్ 2020 గురించి నిర్వహించిన ఔట్ రీచ్ కార్యక్రమంలో డాక్టర్ రంజనా అగర్వాల్ ఈ మెగా ఫెస్టివల్ లక్ష్యం, ప్రాధాన్యత గురించి డాక్టర్ రంజనా అగర్వాల్ వివరించారు. ఐఐఎస్ఎఫ్ గురించి అందరికీ తెలియచేయడానికి సైన్స్ కమ్యూనికేటర్స్ గ్రూప్ ఈ ఔట్ రీచ్ కార్యక్రమం నిర్వహించింది.
సైన్స్ ఫెస్టివల్ కు సంబంధించిన కార్యక్రమాల సమాచారం తెలుసుకునేందుకు, భాగస్వామ్య రిజిస్ర్టేషన్ కు ఇక్కడ ఇస్తున్న ఐఐఎస్ఎప్ వెబ్ సైట్ చూడండి.
www.scienceindiafest.org.
రాష్ట్రపతి సచివాలయం
పత్రికా ప్రకటన
గౌరవ భారత రాష్ట్రపతి ఈ క్రింది నియామకాలు / మార్పులు చేశారు: -
I. శ్రీ శ్రీధరన్ పిళ్లై, మిజోరాం గవర్నర్గా బదిలీ మరియు గోవా గవర్నర్గా నియామకం.
II. శ్రీ సత్యదేవ్ నారాయణ్ ఆర్య, హర్యానా గవర్నర్గా బదిలీ మరియు త్రిపుర గవర్నర్గా నియామకం.
III. శ్రీ రమేష్ బైస్, త్రిపుర గవర్నర్గా బదిలీ మరియు జార్ఖండ్ గవర్నర్గా నియామకం
IV. శ్రీ థావర్ చంద్ గహ్లోత్, కర్ణాటక గవర్నర్గా నియామకం.
V. శ్రీ బండారు దత్తాత్రేయ హిమాచల్ ప్రదేశ్ గవర్నర్గా బదిలీ మరియు హర్యానా గవర్నర్గా నియామకం
VI. డా. హరిబాబు కంభంపాటి, మిజోరం గవర్నర్గా నియామకం.
VII. శ్రీ మంగుబాయ్ ఛగన్బాయ్ పటేల్, మధ్యప్రదేశ్ గవర్నర్గా నియామకం.
VIII. శ్రీ రాజేంద్ర విశ్వనాథ్ అర్లేకర్, హిమాచల్ ప్రదేశ్ గవర్నర్గా నియామకం.
2. పై నియామకాలు వారు తమ కార్యాలయాల బాధ్యతలు స్వీకరించే తేదీల నుండి అమలులోకి వస్తాయి.
(Visitor Counter : 214
గణాంకాలు- కార్యక్రమాల అమలు మంత్రిత్వ శాఖ
భారతదేశంలో పేరోల్ రిపోర్టింగ్ - అధికారిక ఉపాధి దృక్పథం
గణాంకాలు మరియు కార్యక్రమ అమలు మంత్రిత్వ శాఖ పరిధిలోని జాతీయ గణాంకాల కార్యాలయం  దేశంలోని ఉపాధి దృక్పథంపై ఒక ప్రెస్ నోట్ విడుదల చేసింది. సెప్టెంబర్ 2017 నుండి జూలై, 2021 మధ్య కాలానికి సంబంధించిన విరాలతో దీనిని విడుదల చేశారు. నిర్దిష్ట కోణాలలో పురోగతిని అంచనా వేయడానికి ఎంపిక చేసిన ప్రభుత్వ సంస్థలతో అందుబాటులో ఉన్న పరిపాలనా రికార్డులతో దీనిని విడుదల చేసింది.
దీనికి సంబంధించిన సమగ్ర నోట్ ఇక్కడ జతచేయడమైంది.
(Visitor Counter : 111
మంత్రిమండలి
డెంటల్ కౌన్సిల్ మరింత కట్టుదిట్టం
దంత వైద్యుల చట్టాని కి సవరణలు
దంతవైద్యుల  బిల్లు, 2019 కి ఆమోదం తెలిపిన మంత్రివర్గం
దేశం లో దంత వైద్య మండలి ని ఇప్పటికన్నా బలవత్తరం గా నిలపడం లక్ష్యం గా డెంటిస్టుల చట్టం, 1948  సవరణ కు ప్రధాన మంత్రి శ్రీ నరేంద్ర మోదీ అధ్యక్షతన జరిగిన న కేంద్ర మంత్రివర్గ సమావేశం ఆమోదం తెలిపింది. దీని వల్ల డెంటల్ కౌన్సిల్ ఆఫ్ ఇండియా, రాష్ట్ర స్థాయి డెంటల్ కౌన్సిళ్లు, జాయింట్ స్టేట్ డెంటల్ కౌన్సిల్స్ లో సభ్యత్వ నిబంధనల లో అవసరమైన మార్పులు చేసేందుకు మార్గం సుగమం అవుతుంది.
ప్రభావం:
ఈ సవరణ వల్ల దేశం లో డెంటల్ కౌన్సిల్స్ ను పునర్నిర్మించే అవకాశం కలుగుతుంది. ఇక మీదట డెంటల్ కౌన్సిల్స్ లో కేంద్ర ప్రభుత్వ ప్రతినిధులు, ఎన్నికైన ప్రజాప్రతినిధుల కు భాగస్వామ్యం తప్పనిసరి కాదు. ఈ బిల్లు ను రాబోయే పార్లమెంటు సమావేశాల లో ప్రవేశపెడతారు.
వివరాలు:
డెంటిస్టుల చట్టం 1948 లోని ఈ దిగువ నిబంధనల ను సవరిస్తారు.
 డెంటల్ కౌన్సిల్ ఆఫ్ ఇండియా చట్టం సెక్షన్ 3 లోని క్లాజ్  కింద డెంటల్ కౌన్సిల్ లో సభ్యత్వం; మరియు
 ఇదే చట్టం లోని సెక్షన్ 21 క్లాజ్ , సెక్షన్ 23 క్లాజ్  కింద రాష్ట్ర కౌన్సిల్స్, జాయింట్ స్టేట్ డెంటల్ కౌన్సిల్స్ లో సభ్యత్వం.
పూర్వరంగం:
ప్రస్తుతం అమలు లో ఉన్న చట్టం లోని నిబంధనల కింద పార్ట్ బి లో నమోదైన డెంటిస్టుల ప్రతినిధుల ను కేంద్ర ప్రభుత్వ నామినీలుగాను, పార్ట్ బి కింద రాష్ట్రాలు/ జాయింట్ స్టేట్ కౌన్సిల్స్ లో నలుగురు/ ఇద్దరేసి సభ్యుల ఎన్నిక ప్రాధాన్యం కోల్పోయింది. వారి ప్రాతినిధ్యాల లో పునరుక్తి ని తొలగించడం కోసం ఇక నుండి ఆయా సభ్యత్వాలు తప్పనిసరి కాకుండా ఉండేందుకు అందుకు సంబంధించిన నిబంధనల ను తొలగించాలని కేంద్ర ప్రభుత్వం నిర్ణయించింది.
(
ఆయుష్
పుణెలో ఔషధ మొక్కల ఆర్సీఎఫ్సీ కేంద్రాన్ని ఏర్పాటు చేసిన ఆయుష్ మంత్రిత్వ శాఖ
ఆయుష్ మంత్రిత్వ శాఖ పరిధిలోని జాతీయ ఔషధ మొక్కల బోర్డ్  యొక్క పశ్చిమ ప్రాంతపు రీజినల్ కమ్ ఫెసిలిటేషన్ సెంటర్ను  ఆయుష్ మంత్రిత్వ శాఖ కార్యదర్శి శ్రీ వైద్య రాజేష్ కోటేచా ప్రారంభించారు. సావిత్రిబాయి పూలే, పుణె విశ్వవిద్యాలయం
వద్ద ఏర్పాటు చేసిన ఆర్సీఎఫ్సీని రాజేష్ కోటేచా సెప్టెంబరు 29వ తేదీన జరిగిన ఒక వర్చువల్ కార్యక్రమంలో ప్రారంభించారు. బీహార్లోని నలంద విశ్వవిద్యాలయం ఉపకులపతి, పద్మభూషణ్ డాక్టర్ విజయ్ భట్కర్; ఎన్ఎంపీబీ - పశ్చిమ ప్రాంతపు రీజినల్ కమ్ ఫెసిలిటేషన్ కేంద్రానికి
సమన్వయకర్త మరియు బోటనీ విభాగం అధినేత ప్రొఫెసర్ డాక్టర్ ఎ.బి.అడే; ఎన్ఎమ్పీబీ సీఈవో డాక్టర్ జె.ఎల్.శాస్త్రి తదితరులు ఈ కార్యక్రమంలో పాల్గొన్నారు. ఈ సందర్భంగా శ్రీ కోటేచా మాట్లాడుతూ ఔషధ మొక్కల పెంపకం విషయమై ఎన్ఎమ్పీబీ లక్ష్యాలను పూర్తి చేయడంలో ఆర్సీఎఫ్సీల పాత్రను గురించి ప్రధానంగా నొక్కి చెప్పారు. ఆత్మనిర్భర్ భారత్ పై రాబోయే ప్రాజెక్టులో ఔషధ మొక్కల సాగును ప్రోత్సహించడంలో ఆయుష్ మంత్రిత్వ శాఖ చేస్తున్న కృషిని ఆయన వివరించారు. ఇప్పటివరకు, దేశంలోని వివిధ ప్రాంతాలలో ఔషధ మొక్కలపై పని చేస్తున్న కొన్ని ప్రధాన సంస్థలు / విశ్వవిద్యాలయాలలో ఎన్ఎమ్పీబీ 2017-18 నుండి ఇలాంటి ఆరు ప్రాంతీయ మరియు ఫెసిలిటేషన్ సెంటర్లను  ఏర్పాటు చేసింది. ఎంఎన్పీబీ యొక్క విస్తరణ విభాగంగా ఉన్న ఆర్సీఎఫ్సీ రాష్ట్ర ఔషధ మొక్కల బోర్డ్  / రాష్ట్ర అటవీ శాఖ / వ్యవసాయ / ఉద్యానవన శాఖ వంటి వాటి వివిధ రాష్ట్రా స్థాయి సంస్థల సౌజన్యంతో వివిధ పథకాలను అమలు చేస్తోంది. కొత్తగా ఏర్పాటు చేసిన ఈ పశ్చిమ ప్రాంతపు ఆర్సీఎఫ్సీ - గోవా, గుజరాత్, మహారాష్ట్ర, రాజస్థాన్, దాద్రా & నగర్ హవేలి, మరియు డామన్ & డయ్యూ రాష్ట్రాలు / యుటీలలో ఎన్ఎమ్పీబీ కార్యకలాపాలను అమలు చేయడంతో పాటు సమన్వయపరుస్తుంది. ఈ కేంద్రం వివిధ ఆయుష్ ఫార్మసీల ద్వారా మార్కెట్ అప్-లింకింగ్తో పాటు పరిరక్షణ మరియు సాగు కార్యకలాపాలను సులభతరం చేస్తుంది.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
ఆధార్ వివరాలను పంచుకొనే విషయమై యుఐడీఏఐ స్పష్టత
ఫోటోషాప్ చేసిన ఆధార్ కార్డును దుర్వినియోగం చేసేందుకు గాను కొందరు ప్రయత్నించిన విషయం వెలుగులోకి వచ్చింది. ఈ నేపథ్యంలో యుఐడీఏఐ బెంగళూరు ప్రాంతీయ కార్యాలయం, 27 మే 2022 నాటి పత్రికా ప్రకటనకు అనుగుణంగా తాజాగా మరింత స్పష్టత సంబంధించి ప్రకటనను జారీ చేసిసింది. ఆధార్ ఫోటో కాపీని దుర్వినియోగం చేసే అవకాశం ఉన్నందున ప్రజలు తమ కార్డును ఏ సంస్థతోనూ పంచుకోవద్దని యుఐడీఏఐ ఈ ప్రకటనలో ప్రజలకు సూచించింది. ప్రత్యామ్నాయంగా ఆధార్ నంబర్లోని చివరి 4 అంకెలను మాత్రమే ప్రదర్శించే మాస్క్డ్ ఆధార్ను ఉపయోగించవచ్చని సూచించింది. అయితే, ఈ పత్రికా ప్రకటనను తప్పుగా అర్థం చేసుకునే అవకాశం ఉన్న దృష్ట్యా, తక్షణం అమల్లోకి వచ్చేలా అదే స్టాండ్ను ఉపసంహరించుకుంది. యుఐడీఏఐ జారీ చేసిన ఆధార్ కార్డుదారుల వారి యుఐడీఏఐ ఆధార్ నంబర్లను ఉపయోగించడం మరియు ఇతరులతో పంచుకోవడం చేసే ముందు సాధారణ వివేకాన్ని పాటించాలని సూచించింది. ఆధార్ సంఖ్య గుర్తింపు ప్రమాణీకరణకు గాను తగిన వ్యవస్థ ఏర్పాటు చేయబడి ఉందని.. ఆధార్ హోల్డర్ యొక్క గుర్తింపు. గోప్యతను రక్షించడానికి మరియు పరిక్షించడానికి తగిన ఏర్పాట్లను కలిగి ఉందని తెలిపింది.
ప్రధాన మంత్రి కార్యాలయం
మహారాష్ట్రలో జరిగిన రోడ్డు ప్రమాదంలో ప్రాణాలు కోల్పోవడం పట్ల విచారం వ్యక్తం చేసిన - ప్రధానమంత్రి
బాధితులకు పి.ఎం.ఎన్.ఆర్.ఎఫ్. నుండి ఎక్స్-గ్రేషియా ప్రకటించిన - శ్రీ నరేంద్ర మోదీ
మహారాష్ట్రలోని బుల్ధానా జిల్లాలో జరిగిన ఒక రోడ్డు ప్రమాదంలో ప్రాణ నష్టం జరగడం పట్ల ప్రధానమంత్రి శ్రీ నరేంద్ర మోదీ విచారం వ్యక్తం చేశారు.
"బుల్ధానా జిల్లాలో జరిగిన ప్రమాదం కారణంగా ప్రాణ నష్టం జరిగినందుకు విచారించాను. మృతుల కుటుంబాలకు సంతాపం తెలియజేస్తున్నాను. గాయపడిన వారు త్వరగా కోలుకోవాలని కోరుకుంటున్నాను. మృతి చెందిన వారి సమీప బంధువులకు పి.ఎం.ఎన్.ఆర్.ఎఫ్. నుండి 2 లక్షల రూపాయల చొప్పున ఇవ్వబడుతుంది. గాయపడిన వారికి 50,000 రూపాయల చొప్పున ఇవ్వబడుతుంది : ప్రధానమంత్రి మోదీ" అని ప్రధానమంత్రి పేర్కొన్నట్లు, ప్రధానమంత్రి కార్యాలయం సామాజిక మాధ్యమం ద్వారా ట్వీట్ చేసింది.
రహదారి రవాణా, హైవేల మంత్రిత్వ శాఖ
భారతీయుల విదేశీ ప్రయాణాల సమయంలో అంతర్జాతీయ డ్రైవింగ్ లైసెన్స్ పునరుద్ధరణపై సలహాలకు ఆహ్వానం
భారతీయులు విదేశాల్లో ఉన్న సమయంలో అంతర్జాతీయ డ్రైవింగ్ అనుమతి  గడువు ముగిస్తే, ఐడీపీ పునరుద్ధరణకు వీలు కల్పించడానికి, కేంద్ర మోటారు వాహనాల నిబంధనలు-1989కు సవరణ కోసం ప్రజల నుంచి సలహాలు, సూచనలను కేంద్ర ప్రభుత్వం ఆహ్వానించింది. దీనిపై ఈనెల 7వ తేదీన ముసాయిదా ప్రకటన జీఎస్ఆర్ 624ని కేంద్ర రహదారి రవాణా, హైవేల మంత్రిత్వ శాఖ విడుదల చేసింది.
భారతీయ పౌరులు విదేశీ ప్రయాణాలు చేస్తున్నప్పుడు లేదా విదేశాల్లో ఉన్నప్పుడు అంతర్జాతీయ డ్రైవింగ్ అనుమతి గడువు తీరిపోతే, దానిని పునరుద్ధరించుకోవడానికి ఎలాంటి ఏర్పాట్లు విదేశాల్లో లేవని కేంద్ర ప్రభుత్వం దృష్టికి వచ్చింది. అలాంటి వారికి ఊరటనిస్తూ ప్రస్తుత సవరణ ప్రతిపాదనను తీసుకొచ్చింది. ఈ సవరణ అమల్లోకి వస్తే, విదేశాల్లో ఉన్న భారత రాయబార కార్యాలయాల పోర్టళ్ల ద్వారా భారతీయ పౌరులు ఐడీపీ పునరుద్ధరణ కోసం దరఖాస్తు చేసుకోవచ్చు. సంబంధిత ఆర్టీవోల పరిశీలన కోసం ఆ దరఖాస్తు 'వాహన్'కు చేరుతుంది.
మన దేశంలో దరఖాస్తు చేసే సమయంలో వైద్య ధృవీకరణ పత్రం, చెల్లుబాటయ్యే వీసా ఉండాలన్న నిబంధనలను కూడా ప్రస్తుత ప్రతిపాదన ద్వారా తొలగించనున్నారు. చెల్లుబాటయ్యే డ్రైవింగ్ లైసెన్స్ ఉన్న పౌరుడు వైద్య ధృవీకరణ పత్రం సమర్పించాల్సిన అవసరం లేదు. 'వీసా ఆన్ అరైవల్' ఇచ్చే దేశాలకు భారతీయులు వెళ్లే సమయంలో, మన దేశంలో సమర్పించడానికి వారి వద్ద వీసా అందుబాటులో ఉండదు. కాబట్టి, చెల్లుబాటయ్యే వీసా ఉండాలన్న నిబంధన తొలగించనున్నారు.
సలహాలు, సూచనలు పంపాల్సిన చిరునామా: జాయింట్ సెక్రటరీ, మినిస్ట్రీ ఆఫ్ రోడ్ అండ్ హైవేస్, ట్రాన్స్పోర్ట్ భవన్, పార్లమెంట్ స్ట్రీట్, న్యూదిల్లీ-110001. ఈమెయిల్: jspb-morth[at]gov[dot]in. ప్రకటన విడుదల తేదీ నుంచి 30 రోజుల్లోపు సలహాలు, సూచనలు పంపాలి.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 68 కోట్లకు పైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 5.08 కోట్లకుపైగా నిల్వలు, ఉపయోగించని డోసులు; పంపిణీలో 1.44 కోట్ల డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
68,04,93,215
|
|
పంపిణీలో ఉన్నవి
|
|
1,44,80,110
|
|
అందుబాటులోని నిల్వలు
|
|
5,08,76,490
68 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా, ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి. 1.44 కోట్లకుపైగా డోసులు  పంపిణీలో ఉన్నాయి.
రాష్ట్రాలు, కేంద్ర పాలిత ప్రాంతాల వద్ద 5.08 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.